Mann iført epleknikkers ved stranden i Sverige.
**Eplenikkers** er en type lange, poseformede knebukser eller nikkers. Buksemodellen ble lansert som sports- og uniformsplagg allerede på 1860-tallet, men var særlig populært som fritidsplagg for menn og gutter i vestlig mote på 1930-tallet. Eplenikkers var lenge et typisk klesplagg for golfspillere.

Navn
----

Buksemodellen ble spøkefullt kalt «eplenikkers» på norsk fordi man kunne gjemme epler i buksebeina når man gikk på epleslang. På svensk ble buksetypen på tilsvarende vis kalt *äppelknyckarbyxor*, «epletjuvbukser», særlig når gutter gikk med dem. Betegnelsen i Sverige var ellers *golfbyxor*. 

Buksene omtales på engelsk som *plus four* fordi bukselengden var pluss fire tommer i forhold til de vanlige knebuksene som ble kalt *knickerbockers*, på norsk forkortet til *nikkers*, egentlig en betegnelse for etterkommere av nederlandske innvandrere i New York; Knickerbocker er et nederlandsk etternavn som tidlig på 1800-tallet skal ha blitt brukt som kallenavn for «gammeldags, nederlandskættet aristokrat med umoderne langpipe og knebukser» i New York. Nederlenderne kalte for øvrig buksene *buckhose*, «hoser av bukkeskinn», et ord som etter hvert ble forkortet til *bukser*. Også på dansk, nederlandsk og fransk brukes betegnelsen *plusfour*. Et annet engelsk ord er *golf nickers*.

Kjente brukere
--------------

Den belgiske tegneseriehelten Tintin, som skal forestille en aktiv og ungdommelig reporter, ble fra starten i 1929 tegnet med eplenikkers i samtidens populære herremote. Figuren ble imidlertid modernisert med vanlige langbukser i seriene som kom på 1970-tallet.

Bilder
------

* Baseball-stjerna Babe Ruth og New York-guvernøren Al Smith i Florida i 1930 i moteriktige golfbukser, en type korte eplenikkers, posete knebukser og populære fritidsplagg i mellomkrigstida.Baseball-stjerna Babe Ruth og New York-guvernøren Al Smith i Florida i 1930 i moteriktige golfbukser, en type korte eplenikkers, posete knebukser og populære fritidsplagg i mellomkrigstida.
* Knebukser forbindes av mange med skiantrekk. Bildet viser kvinnelige skigåere i en park i Toronto i Canada i 1925 iført moderne og praktiske fritidsklær, blant annet med vide nikkers og varme ullstrømper.Knebukser forbindes av mange med skiantrekk. Bildet viser kvinnelige skigåere i en park i Toronto i Canada i 1925 iført moderne og praktiske fritidsklær, blant annet med vide nikkers og varme ullstrømper.
* Gutter i Opera Nazionale Balilla (ONB), det italienske fascistpartiets ungdomsorganisasjon i 1925, uniformert med eplenikkers, svarte skjorter, puttiser og myke fesser med dusk.Gutter i Opera Nazionale Balilla (ONB), det italienske fascistpartiets ungdomsorganisasjon i 1925, uniformert med eplenikkers, svarte skjorter, puttiser og myke fesser med dusk.

Varianter
---------

* Fransk suav-infanterist iført tyrkisk-inspirert uniform med myk fess, kort jakke og vide bukser. Suavernes posete jegersoldatbukser ble forløperen til 1900-tallets eplenikkers i andre stoffer.Fransk suav-infanterist iført tyrkisk-inspirert uniform med myk fess, kort jakke og vide bukser. Suavernes posete jegersoldatbukser ble forløperen til 1900-tallets eplenikkers i andre stoffer.
* Reklame fra 1890-åra med karikatur av moderne, sporty kvinner som tar etter mennenes vaner. Begge bærer bloomers, «eplenikkers» for syklister fra 1850-tallets amerikanske bloomerdrakt, en praktisk reformdrakt for kvinner.Reklame fra 1890-åra med karikatur av moderne, sporty kvinner som tar etter mennenes vaner. Begge bærer bloomers, «eplenikkers» for syklister fra 1850-tallets amerikanske bloomerdrakt, en praktisk reformdrakt for kvinner.
* Tenåringjenter fra Minnesota i fritidsantrekk med knickerbockers i 1924.Tenåringjenter fra Minnesota i fritidsantrekk med *knickerbockers* i 1924.
* Nazistlederen Adolf Hitler med spaserstokk og fritidsantrekk med eplenikkers i Bayern i 1930. Foto: Deutsches BundesarchivNazistlederen Adolf Hitler med spaserstokk og fritidsantrekk med eplenikkers i Bayern i 1930. Foto: Deutsches Bundesarchiv
* Norsk ektepar i eplenikkers på flukt gjennom skogene over grensa til Sverige under andre verdenskrig, Foto: RiksarkivetNorsk ektepar i eplenikkers på flukt gjennom skogene over grensa til Sverige under andre verdenskrig, Foto: Riksarkivet
* Moderne golfantrekk med retroinspirert golfbukse i form av vide, innsnørte bukser som gammeldagse eplenikkers.Moderne golfantrekk med retroinspirert golfbukse i form av vide, innsnørte bukser som gammeldagse eplenikkers.

Se også
-------

* Nikkers
* Knebukser
* Pludderbukser
* Posebukser

Eksterne lenker
---------------

* «DigitaltMuseum: Søk: 'eplenikkers'». DigitaltMuseum. Besøkt 21. mai 2012.